CELEX: 32016D2058
Language: mt
Date: 2016-11-23 00:00:00
Title: Deċiżjoni ta' Implimentazzjoni tal-Kummissjoni (UE, Euratom) 2016/2058 tat-23 ta' Novembru 2016 li temenda d-Deċiżjoni ta' Implimentazzjoni 2011/777/UE, Euratom li tawtorizza lir-Rumanija li tuża ċerti estimi approssimattivi għall-kalkolu tal-bażi tal-VAT tar-riżorsi proprji (notifikata bid-dokument C(2016) 7397)

25.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 319/38
            
         DEĊIŻJONI TA' IMPLIMENTAZZJONI TAL-KUMMISSJONI (UE, Euratom) 2016/2058
   tat-23 ta' Novembru 2016
   li temenda d-Deċiżjoni ta' Implimentazzjoni 2011/777/UE, Euratom li tawtorizza lir-Rumanija li tuża ċerti estimi approssimattivi għall-kalkolu tal-bażi tal-VAT tar-riżorsi proprji
   
      
         (notifikata bid-dokument C(2016) 7397)
      
   
   (It-test bir-Rumen biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari t-tieni inċiż tal-Artikolu 6(3) tiegħu,
   Wara li kkonsultat lill-Kumitat Konsultattiv dwar ir-Riżorsi Proprji,
   Billi:
   
               (1)
            
            
               Skont l-Artikolu 390b tad-Direttiva tal-Kunsill 2006/112/KE (2), ir-Rumanija tista', skont il-kondizzjonijiet li japplikaw f'dak l-Istat Membru fid-data tal-adeżjoni, tkompli teżenta t-tranżazzjonijiet elenkati fil-punt 10 tal-Anness X, il-Parti B, sakemm l-istess eżenzjoni hi applikata fi kwalunkwe mill-Istati Membri li kienu membri tal-Komunità fil-31 ta' Diċembru 2006; dawk it-tranżazzjonijiet għandhom jiġu kkunsidrati biex tkun determinata l-bażi tar-riżorsi proprji tal-VAT.
            
         
               (2)
            
            
               Bid-Deċiżjoni ta' Implimentazzjoni tal-Kummissjoni 2011/777/UE, Euratom (3), ir-Rumanija għandha awtorizzazzjoni għall-użu ta' stimi approssimattivi għat-tranżazzjonijiet imsemmija fil-punt 10 tal-Anness X, il-Parti B tad-Direttiva 2006/112/KE.
            
         
               (3)
            
            
               B'ittra tat-13 ta' April 2016 (4), ir-Rumanija talbet awtorizzazzjoni biex tuża persentaġġ fiss tal-bażi intermedja għall-kalkolu tal-bażi tar-riżorsi proprji tal-VAT tagħha għat-tranżazzjonijiet imsemmija fil-punt 10 tal-Anness X, il-Parti B. Ir-Rumanija wriet li l-perċentwali fl-imgħoddi baqgħet stabbli maż-żmien. Għaldaqstant, ir-Rumanija għandha tingħata awtorizzazzjoni biex tikkalkula l-bażi tar-riżorsi proprji tal-VAT billi tuża perċentwali fissa skont it-talba f'din l-ittra.
            
         
               (4)
            
            
               Għal fini ta' trasparenza u ċertezza legali hu xieraq li jkun hemm limitu ta' żmien għall-applikabbiltà tal-awtorizzazzjonijiet.
            
         
               (5)
            
            
               Huwa għalhekk xieraq li tkun emendata d-Deċiżjoni ta' Implimentazzjoni 2011/777/UE, Euratom skont dan,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni ta' Implimentazzjoni 2011/777/UE, Euratom hija emendata kif ġej:
   
               (1)
            
            
               Għandu jiddaħħal l-Artikolu 1a li ġej:
               “Artikolu 1a
               Permezz ta' deroga mill-Artikolu 1 ta' din id-Deċiżjoni, għall-fini tal-kalkolu tal-bażi tar-riżorsi proprji tal-VAT mill-1 ta' Jannar 2016 sal-31 ta' Diċembru 2020, ir-Rumanija hija awtorizzata li tuża 0,15 % tal-bażi intermedja fir-rigward tat-tranżazzjonijiet imsemmija f'punt 10 tal-Anness X, Parti B, (it-trasport tal-passiġġieri) tad-Direttiva 2006/112/KE”;
            
         
               (2)
            
            
               L-Artikolu 2 huwa sostitwit b'dan li ġej:
               “Artikolu 2
               Din id-Deċiżjoni għandha tapplika mill-1 ta' Jannar 2011 sal-31 ta' Diċembru 2020.”
            
         Artikolu 2
   Din id-Deċiżjoni hija indirizzata lir-Rumanija.
   
      Magħmul fi Brussell, it-23 ta' Novembru 2016.
      
         
            Għall-Kummissjoni
         
         Kristalina GEORGIEVA
         
            Viċi President
         
      
   
   
      (1)  ĠU L 155, 7.6.1989, p. 9.
   
      (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).
   
      (3)  Id-Deċiżjoni ta' Implimentazzjoni tal-Kummissjoni 2011/777/UE, Euratom tat-28 ta' Novembru 2011 li tawtorizza lir-Rumanija biex tuża ċerti estimi approssimattivi għall-kalkolu tal-bażi tar-riżorsi proprji tal-VAT (ĠU L 317, 30.11.2011, p. 36).
   
      (4)  Ares(2016)1748164.